URDHËR
Nr. 85, datë 25.7.2017

PËR DELEGIM KOMPETENCE

Në mbështetje të nenit 102, pika 4 të Kushtetutës të Republikës së Shqipërisë, të neneve 28, 29 të ligjit nr. 44/2015, datë 30.4.2015, “Kodi i Procedurave Administrative të Republikës së Shqipërisë”, të nenit 6,
të ligjit nr. 9000, datë 30.12.2003, “Për organizimin dhe funksionimin e Këshillit të Ministrave” dhe të nenit 11, të ligjit nr. 90/2012 “Për organizimin dhe funksionimin e administratës shtetërore”,

URDHËROJ:

1. Delegimin e kompetencave të titullarit të Ministrisë së Financave, zëvendësministrit të Ministrisë së
Financave, z. Erjon Luçi, për trajtimin e praktikës së ardhur nga Ministria e Kulturës me nr. 9417/3
Prot.,  datë  24.7.2017, “Për  transferimin  e  fondeve  në  buxhetin  e  investimeve të  vitit  2017,  për institucionin e Bibliotekës Kombëtare”.
2. Kompetencat e titullarit të Ministrisë së Financave, për çështjen e përcaktuar në pikën 1 (një) të këtij urdhri, do të ushtrohen nga data e hyrjes në fuqi, deri në shfuqizimin e tij.
3. Për zbatimin e këtij urdhri ngarkohet zëvendësministri i Ministrisë së Financave, z. Erjon Luçi. Ky urdhër hyn në fuqi menjëherë dhe botohet në Fletoren Zyrtare

